As drome vlerke kry – Roekeloos
Gepubliseer deurRoekeloos	 20/02/2016 19/02/2016 1 Kommentaar op As drome vlerke kry
Dis konserttyd by Huis Silwerjare en almal is in rep en roer om alles reg te kry vir die verhoog. Arina de Witt (Aria Von Waltzleben, alias Fanny Galore) boorling van Ariamsvlei, ster van die sestigerjare in Las Vegas, ‘n “geesgenoot” van Maria Callas en Edith Piaf. Hennie Smit (Egbertus Wolmarans) boorling van die Swartland, onderwyser van Ariamsvlei, beroemde vermaaklikheidster en akteur wie se hartsnare nog al die jare roer vir Aria. Huis Silwerjare se konsert kan nie sonder Aria en Egbertus gebeur nie.
In hierdie wonderlike produksie span Hennie Smit en Arina de Witt kragte saam om As Drome Vlerke Kry aan te bied. Die produksies word aangebied met die troste ondersteuning van Christo Strydom Nutrition, Stuttaford van Lines, RSG, Sounds Good en McCarthy Volkswagen Arcadia.
Die bekende sangeres en aktrise, Arina de Witt, vertolk die rol van Aria Von Waltzleben, later natuurlik bekend as Fanny Galore. De Witt sing bekende liedere van Piaf, Callas, Mouskouri, Garland en selfs n paar oorspronklike Afrikaanse juwele. Arina het haar verhoogdebuut gemaak op vyfjarige ouderdom en neem gedurende haar skoolloopbaan aan verskeie verhoogproduksie deel. Daarna volg dramastudies aan die Universiteit van Stellenbosch, waar sy ook sangonderrig ontvang van Professor George van der Spuy. Arina woon daarna vir ‘n paar jaar in Namibië waar sy bekendheid verwerf het met verskeie televisie en Swaruk-musiek en dramaproduksies. Sy maak haar SA televisie buiging in Spies en Plessis met haar en Jan Spies se liedjie “Rietjiesfluit”. Arina se debuut CD word in 1992 vrygestel en sluit onder andere “Wals van die Somer” en “Skatkis vol Drome” in. Haar wye stemomvang, veelsydigheid in verskillende genres en tydlose repertoire in verskeie tale, bly haar unieke stempel.
Besprekings kan gedoen word by Computicket op 0861 915-8000 of by www.computicket.com. Groepe van meer as tien: 011 815 3000. As jy As Drome Vlerke Kry vir jou dorp of stad wil bespreek, skakel Lefra Produksie by 011 815 3000 of stuur ‘n e-pos aan admin@lefra.com
Met: Hennie Smit en Arina De Witt
Regisseur: Frans Swart
Stel: Hugo Hewitt en Shaun Van Eck
Klank en Beligting: Gustav van Rooyen
Grafiese Ontwerp: Mornè Prinsloo
Saterdag, 27 Februarie 2016 om 20:00
As drome vlerke kry, Arina de Witt en Hennie Smit
Groepe van meer as 10 en gasvryheidspakkette: Skakel 011 815 3000 of e-pos admin@lefra.com
(foto: Rina Gertzen en Deon Coetzee)
Gepubliseer deurRoekeloos 20/02/2016 19/02/2016 Gepubliseer inTeaterSleutelwoorde: Arina de Witt, Deon Coetzee, Frans Swart, Hennie Smit, Hugo Hewitt, Shaun Van Eck
#Woordfees Grethe van der Merwe – Hierdie plek
Google Play Movies ook nou in Suid-Afrika
Terug pieng: Groot en gratis musiekfees « Roekeloos